Mauri Kiudsoo
Mauri Kiudsoo (sündinud 9. novembril 1973) on eesti arheoloog, kelle peamised uurimisvaldkonnad on mündiaarded ja peitleiud, viikingiaegsed veeteed, muinasaegne rauakaubandus ning 1940/50. aastatel rajatud metsavennapunkrite arhitektuur ja kaitse. Ta lõpetas 1992. aastal Tallinna Reaalkooli. Ta lõpetas Tartu Ülikooli ajaloo erialal 2000. aastal. Magistrikraadi sai ta samas 2007. aastal. Alates 1997. aastast töötab ta Tallinna Ülikooli arheoloogia teaduskogu (endise TLÜ Ajaloo Instituudi) numismaatikakogu hoidjana. Aastatel 2013–2021 oli ta Muinsuskaitseameti arheoloogiamälestiste eksperdinõukogu liige.